stanford-oval/wikipedia huggingface dataset:
בטי קרטר

| --- | --- |

 לידה:  16 במאי 1929 פלינט, ארצות הברית 
 פטירה:  26 בספטמבר 1998 (בגיל 69) ברוקלין, ארצות הברית 
 שם לידה:  Lillie Mae Jones 
 מוקד פעילות:  ארצות הברית 
 תקופת הפעילות:  מ-1948 
 סוגה:  ג'אז, פוסט-בופ 
 שפה מועדפת:  אנגלית 
 כלי נגינה:  פסנתר 
 חברת תקליטים:  Peacock Records, ABC רקורדס, קולומביה רקורדס 
 פרסים והוקרה:  המדליה הלאומית לאומנויות (1997)  אמני הג'אז של NEA 
 bettycarter.org
 
בטי קרטר (באנגלית: Betty Carter;‏ 16 במאי 1929, פלינט, מישיגן – 26 בספטמבר 1998, ברוקלין) הייתה מוזיקאית וזמרת ג'אז אמריקאית. היא לא הייתה פופולרית בקרב הקהל הרחב, אך הייתה דמות מוכרת בקרב חובבי הג'אז.
ביוגרפיה

קרטר נולדה בשם לילי מה ג'ונס (Lillie Mae Jones) בעיר פלינט שבמישיגן. בגיל צעיר החלה קרטר בלימודי פסנתר בקונסרבטוריון של דטרויט, ובעודה נערה החלה להופיע עם צ'ארלי פארקר ומוזיקאים נוספים.
ב-1948 קרטר חברה לתזמורת של ליינול המפטון והוא היה זה שנתן לה את הכינוי Betty Be Bop. בגיל 21 נסעה לניו יורק עם התזמורת. במהלך שנות ה-50 פעלה במסגרת קבוצות שונות, והופיעה עם מוזיקאים כמו מקס רוואץ' ודיזי גילספי. ב-1958 ו-1959 השתתפה עם מיילס דייוויס בסיבוב הופעות.
התקליט הראשון שלה יצא בשנת 1955 עם נגן הפסנתר ריי בריינט ונקרא "Meet Betty Carter And Ray Bryant". בשנת 1956 יצא האלבום השני שלה עם הלהקה של גיגי גרייס. ב-1958 הוציאה אלבום נוסף, שנקרא "I Can Help It". ב-1960 הוציאה קרטר אלבום בשם "The Modern Sound Of Betty Carter" שבעקבות אי הצלחתו החליטה להתחיל בכיוון אחר במוזיקה, בעזרתו של ריי צ'ארלס. ב-1961 הם הוציאו אלבום משותף שהפך פופולרי. השיר "Baby Its Cold Outside" היה הצלחה גדולה והפך ללהיט.
ב-1963 הקליטה בטי קרטר את האלבום “Round Midnight” שהראה צד שונה שלה.
זמן קצר לאחר מכן, בשנת 1964, היא הוציאה אלבום בשם “Inside Betty Carter”.
למעשה, בין 1961 ל-1968 קרטר לא הקליטה שום אלבום מלבד שני האלבומים הללו ואף שהמשיכה להופיע במועדוני ניו יורק, שמה נשכח. קרטר ילדה שני בנים (מיילס וקגל רדינג), והתרכזה במשפחה שלה על חשבון הקריירה.
ב-1969 בטי הייתה מוכנה לחזור למוזיקה והתחילה להקליט אלבום עם הקלטות חיות בשם “Finally-Betty Carter”. האלבום נחשב לאחת העבודות הטובות שלה למרות שבזמנו הוא לא עורר הרבה עניין, כך גם ההקלטה החיה השנייה שנקראה “Round Midnight”. כשבטי לא הצליחה לעורר עניין בקהל היעד והתעייפה מלהשביע רצון את חברות התקליטים שלה היא מצאה פתרון - להקים חברת תקליטים משל עצמה. החברה שהוקמה ב-1971 נקראה Bat Car ושם עשתה בטי קרטר את ההקלטות שלה עד לשנת 1988 אז חתמה עם חברת ההקלטות החדשה שלה Verve.
בחברת הקלטות זו היא הוציאה כמה מהאלבומים הטובים שלה ( The Betty Carter Album,
I Didn’t Know What Time It Was, Now Its My Turn, Betty Carter At The Village Vanguard).
ב-1979 ההקלטה “The Audience With Betty Carter” נחשבה לאחת מהקלטות הג'אז הווקליות הטובות שנעשו.
הופעותיה בפסטיבל הג'אז בשנים 1977 ו-1978 עזרו לה להגיע למקום מכובד בעולם הג'אז, לא רק מבחינה ווקלית אלא גם כמגלה כישרונות חדשים כמו John Hicks, Mark Shim ועוד.
בשנות השמונים היא הקליטה ב-Bet Car את “Whatever Happenend To Love?” בנגינה משותפת עם אגדת הג'אז Carman McRae שהוקלט חי בסדרה של פגישות בסן פרנסיסקו ב-1987.
ב-1988 חברת Verve שחיפשה אחר זמרי ג'אז שלא הוערכו כהלכה מצאה בה עניין. החברה החתימה את בטי קרטר על חוזה ומיד התחילה להוציא מחדש את מרבית החומר החדש שלה. באותה שנה היא פרצה בחזרה לסצנת הג'אז הפופולרית עם האלבום “Look What I Got” – האלבום עליו קיבלה את פרס גראמי היחיד שלה. בעשור הבא בטי קרטר הקליטה מספר הקלטות שהתאפיינו בצליל יותר בוגר.
ב-1990 הייתה מועמדת לפרס גראמי על “Droppin Things”, וב-1992 על Iits Not About The Melody.
היא המשיכה לשתף צעירים במרבית האלבומים שלה חוץ מהאלבום “Feed The Fire”, שנחשב על ידי רבים כעבודה הכי טובה שלה מאז Audience. קרטר המשיכה לפתח מוזיקאים חדשים בתוכנית Jazz Ahead שנוסדה ב-1993 שהביאה מוזיקאי ג'אז לא ידועים לניו-יורק על מנת לעבוד איתם. הופיעה בבית הלבן ב-1994 והייתה כוכב הערב בחגיגת יובל ה-50 של חברת Verve ב-קרנגי הול. המשיכה ללמד עד למותה מסרטן בלבלב ב-26 בספטמבר 1998.
אתר גיבוי

אתר גיבוי הוא מקום שאליו ארגון יכול לעבור בעקבות אסון, כגון שריפה, שיטפון, איום טרור או אירוע משבש אחר. זהו חלק בלתי נפרד מתוכנית ההתאוששות מאסון ותכנון המשכיות עסקית רחב יותר של ארגון.
אתר גיבוי, או חלופי, יכול להיות מיקום אחר של מרכז הנתונים המופעל על ידי הארגון, או הסכם למיקום כזה באמצעות חברה המתמחה בשירותי התאוששות מאסון. במקרים מסוימים, לארגון אחד יהיה הסכם עם ארגון שני להפעלת אתר גיבוי משותף. בנוסף, לארגון עשוי להיות הסכם הדדי עם ארגון אחר להקמת אתר בכל אחד ממרכזי הנתונים שלו.
האתרים מסווגים בדרך כלל על סמך מידת המוכנות שלהם והמהירות שבה ניתן להפעילם: אתר "קר" (המתקן מוכן אך ללא ציוד), אתר "חמים" (הציוד במקום), אתר "חם" (הנתונים התפעוליים כבר טעונים בציוד) - העלויות של אתר הגיבוי גדלות ככל שעולים ב"טמפרטורה".
סיווג > אתר קר

אתר קר הוא חלל תפעולי ריק עם מתקנים בסיסיים כמו רצפות מוגבהות, מיזוג אוויר, קווי חשמל ותקשורת וכו'. רק בהתרחש אירוע מובא ומוקם ציוד לחידוש פעילות הארגון. הדבר לא כולל עותקים מגובים של נתונים ומידע מהמיקום המקורי של הארגון, וכן ללא חומרה שכבר הוגדרה. היעדר חומרה מסודרת תורם לעלויות ההפעלה המינימליות של האתר הקר, אך דורש זמן נוסף להתארגנות והפעלה בעקבות האסון על מנת שהמתקן יפעל בקיבולת קרובה לזו שקדמה לאסון. במקרים מסוימים, באתר קר עשוי להיות ציוד זמין, אך הוא אינו פעיל.
סיווג > אתר חמים

אתר חמים הוא מצב ביניים בין אתר חם לקר. לאתרים אלו חומרה וקישוריות שכבר הוקמו, אם כי בקנה מידה קטן יותר. באתרים חמימים עשויים להיות גיבויים בהישג יד, אך ייתכן שהם לא יהיו מלאים ועשויים להיות בני מספר ימים עד שבוע. השחזור יתעכב בזמן מסירת קלטות גיבוי לאתר החמים, או שנוצרת קישוריות רשת ושחזור הנתונים מבוצע מאתר גיבוי מרוחק.
סיווג > אתר חם

אתר חם הוא כמעט שכפול של האתר המקורי של הארגון, עם מערכות מחשוב מלאות כמו גם גיבויים מלאים של נתוני המשתמש. ניתן להשתמש בסנכרון בזמן אמת בין שני האתרים כדי לשקף לחלוטין את סביבת הנתונים של האתר המקורי באמצעות הרשת ותוכנות מיוחדות. האתר החם קיים על מנת שהארגון יוכל לעבור במקרה של הפרעה באתר המקורי, במינימום הפסדים לפעילות רגילה ובזמן ההתאוששות הקצר ביותר. באופן אידיאלי, אתר חם יתחיל לפעול תוך מספר שעות. ייתכן שיהיה צורך להעביר כוח אדם לאתר החם, אך ייתכן שהאתר החם עשוי להיות תפעולי מנקודת מבט של עיבוד נתונים לפני העברת הצוות. קיבולת האתר החם עשויה להתאים לקיבולת האתר המקורי בהתאם לדרישות הארגון. אתר גיבוי מסוג זה הוא היקר ביותר לתפעול. אתרים חמים פופולריים בקרב ארגונים המפעילים תהליכים בזמן אמת כמו מוסדות פיננסיים, סוכנויות ממשלתיות וספקי מסחר אלקטרוני.
התכונה החשובה ביותר הקיימת באתר חם היא שסביבת הייצור פועלת במקביל למרכז הנתונים הראשי. סנכרון זה מאפשר השפעה מינימלית וזמני השבתה נמוכים לפעילות העסקית. במקרה של אירוע הפסקה משמעותי, האתר החם יכול לתפוס את מקומו של האתר המושפע באופן מיידי. עם זאת, רמה זו של יתירות אינה זולה, ועסקים יצטרכו לשקול את ניתוח העלות-תועלת (CBA) של ניצול אתרים חמים.
כיום אם אתר הגיבוי מושבת ייתכן שהוא לא ייחשב כאתר חם בהתאם לרמת הבשלות של הארגון לגבי גישת ISO 22301 (תקן בינלאומי לניהול המשכיות עסקית).
אתרים חלופיים

בדרך כלל, אתר חלופי מתייחס לאתר שבו אנשים והציוד שהם צריכים לעבודה מועברים לתקופת זמן עד שהאתר הרגיל, בין אם הוקם מחדש או מוחלף, יהיה זמין.
ראו גם

גיבוי
הערות שוליים

↑  Baraniuk, Chris (23 במרץ 2020). "How firms move to secret offices amid Covid-19". BBC. {{cite web}}:  (עזרה)
בובו (קבוצה אתנית)

בני הבובו סמוך לנהר ניז'ר
אישה חובשת כיסוי ראש מסורתי
בובו הם קבוצה אתנית המתגוררת בעיקר במדינת בורקינה פאסו שבמערב יבשת אפריקה, וחלקם בצפון מאלי. בובו הוא גם שם מקוצר של העיר השנייה בגודלה בבורקינה פאסו, בובו-דיאולסו (עיר בה הם מהווים את רוב האוכלוסייה), הקבוצה המתגוררת באזור בובו-דיאולסו נקראת גם בובו-פינג (Bobo-Fing), שמשמעו "בובו שחור". אנשים אלה קוראים לעצמם בובו ומדברים את שפת בובו (אנ'), מקבוצת שפות המאנד (אנ').
אנשי במברה (אנ') קוראים לקבוצה אתנית אחרת "בובו", בובו-אולה / וולה, או הבווה (אנ'). בעוד הבואה מדברים את שפות הבווה (אנ') מקבוצת שפות גור (אנ'),קבוצה זו ידועה גם בשם "הבובו האמיתי" (בשפתם "בובו מאדרה" או "בובו פינג").
הבובו אינם קבוצה אתנית הומוגנית, אלא אוסף של כמה עמים שהתכנסו סביב מספר שבטים. שפתם ותרבותם קשורות קשר הדוק יותר לשכניהם המנדטים מצפון וממערב, לבאמאנה (כמו גם למיניאנקה, הידועה גם בשם " מאמארה סנופו", ואנשי גור) מאשר לשכניהם הוולטאיים של גורונסי ומוסי, אבל הם צריכים להיחשב כתוספת דרומית של אנשי מאנדה שחיים כיום בבורקינה פאסו, במקום בקבוצת פולשים מאנדית שחדרה באחרונה לאזור.
דת

בדת הבובו האל הבורא נקרא "וורו", והוא אינו יכול להיות מתואר ולא מיוצג על ידי פסלים. הקוסמוגוניה של הבובו מתארת את בריאת העולם על ידי "וורו" ואת הציווי של יצירתה. הוא אחראי על יצירת כל הדברים בעולם לתוך זוגות מנוגדים: אדם / רוחות, זכר / נקבה, כפר / בוש, תרבות / טבע וכן הלאה. המאזנים בין הכוחות כפי שהם נוצרו על ידי וורו הם מסוכנים, וקל לגברים לזרוק את הכוחות מתוך איזון. חקלאות, למשל, יכולה לאזן את שיווי המשקל האינסופי בין תרבות / טבע לכפר / שיח כאשר הגידולים נאספים בסבך ומובאים לכפר. עבור אנשים בובו יש שתי תקופות חשובות. הזמן של וורו, כאשר היקום נוצר ואת הזמן ההיסטורי, כאשר וורו נתן לעולם את בנו "דוו".
כלכלה

החקלאות בקרב בובו הוא בעל חשיבות עליונה. פעילות חקלאית היא לא רק דרך לספק מזון, אלא היא מרכיב חיוני של הקיום היומיומי שלהם. גידולי המזון העיקריים הם דורה אדומה, דוחן פנינה, בטטות ותירס. הבובו גם מגדלים כותנה, שנמכרת למפעלי טקסטיל בבעיר קודוגו (Koudougou (אנ')). השלטון הקולוניאלי שהקים את מפעלי טקסטיל, גרם להתפרקותן של מערכות העבודה השיתופיות המקומיות, שקישרו בין אנשי הבובו.
בובו - כיסוי ראש

אביזר כיסוי הראש שאותו נוהגים בני הקבוצה לחבוש (גברים ונשים כאחד). הפך את המילה "בובו" לשם כללי לכיסוי ראש שנוהגים לחבוש רבים מתושבי מערב אפריקה.
הערות שוליים

↑  Guy Le Moal : Les Bobo. Nature et fonction des masques. Musée royale de l'Afrique centrale, Tervuren, 1999.
| --- | --- |
בקרת זהויות :  NLI: 987007282544905171  BnF: cb11937530g (data)  LCCN: sh85015188  SUDOC: 027304159
בטי קרטיס

| --- | --- |

בטי קרטיס
 לידה:  21 במרץ 1936 ממלכת איטליה מילאנו, לומברדיה, ממלכת איטליה
 פטירה:  15 ביוני 2006 (בגיל 70) איטליה לקו, לומברדיה, איטליה
 שם לידה:  רוברטה קורטי
 שם במה:  Betty Curtis 
 מוקד פעילות:  איטליה איטליה
 תקופת הפעילות:  1957–2004 (כ־47 שנים)
 סוגה:  מוזיקת פופ 
 שפה מועדפת:  איטלקית 
 פרסים והוקרה:  פסטיבל סן רמו 
 פרופיל ב-IMDb
 
רוברטה קורטי (באיטלקית: Roberta Corti;‏ 21 במרץ 1936 – 15 ביוני 2006), שהייתה ידועה בשם הבמה בטי קרטיס (Betty Curtis), הייתה זמרת איטלקייה שהקריירה שלה השתרעה לאורך 47 שנים.
בגיל צעיר התחילה לשיר במועדוני לילה, ובשנת 1958 התגלתה על ידי טדי רינו (אנ'). סינגל הבכורה שלה היה ביצוע של "With All My Heart" בביצוע עם התזמורת של פרנקו פיזנו (אנ').
שירה, "Al di là", שאותו ביצעה יחד עם לוצ'אנו טאג'ולי (אנ'), זכה בפסטיבל סן רמו ב-1961. כתוצאה מכך, קרטיס ייצגה את איטליה באירוויזיון 1961 עם השיר, שהגיע למקום החמישי.
ב-1965 השתתפה שנית בפסטיבל סן רמו עם השיר "Invece no".
הביצוע של קרטיס ל"I Will Follow Him" הופיע בפסקול סרטו של מרטין סקורסזה, "החבר'ה הטובים".
הערות שוליים

↑  Eurovision 1961 Results: Voting & Points
| איטליה איטליה באירוויזיון |
| --- | --- | --- |
פסטיבל סן רמו • Canzonissima
| השתתפויות | 1956 • 1957 • 1958 • 1959 • 1960 • 1961 • 1962 • 1963 • 1964 • 1965 • 1966 • 1967 • 1968 • 1969 • 1970 • 1971 • 1972 • 1973 • 1974 • 1975 • 1976 • 1977 • 1978 • 1979 • 1980 • 1983 • 1984 • 1985 • 1987 • 1988 • 1989 • 1990 • 1991 • 1992 • 1993 • 1997 • 2011 • 2012 • 2013 • 2014 • 2015 • 2016 • 2017 • 2018 • 2019 • 2020 • 2021 • 2022 • 2023 • 2024 |  |
| נציגי המדינה | פרנקה ריימונדי & טונינה טוריאלי • נונציו גאלו • דומניקו מודוניו • דומניקו מודוניו • רנאטו רשל • בטי קרטיס • קלאודיו וילה • אמיליו פריקולי • ג'יליולה צ'ינקווטי • בובי סולו • דומניקו מודוניו • קלאודיו וילה • סרג'ו אנדריגו • איווה זניצ'י • ג'אני מורנדי • מאסימו ראניירי • ניקולה די בארי • מאסימו ראניירי • ג'יליולה צ'ינקווטי • ווס ודורי גצי • אל באנו ורומינה פאוור • מיה מרטיני • ריקי אה פוברי • מתיה בזאר • אלון סורנטי • ריקרדו פולי • אליס ופרנקו בטיאטו • אל באנו ורומינה פאוור • אומברטו טוצי וראף • לוקה ברברוסה • אנה אוקסה ופאוסטו ליאלי • טוטו קוטוניו • פפינו די קאפרי • מיה מרטיני • אנריקו רוג'רי • ג'ליסה רפאל גואלאצי • נינה זילי • מרקו מנגוני • אמה מרונה • איל וולו • פרנצ'סקה מיקיילין • פרנצ'סקו גבאני • ארמאל מטה ופבריציו מורו • מחמוד • דיודאטו • מונסקין • מחמוד ובלאנקו • מרקו מנגוני • אנג'לינה מנגו |  |
| שירי המדינה | "Aprite le finestre" & "Amami se vuoi" • "Corde della mia chitarra" • "Nel blu dipinto di blu" • "Piove (Ciao, ciao, bambina)‎‎" • "Romantica" • "Al di là" • "Addio, addio" • "Uno per tutte" • "Non ho l'età" • "Se piangi, se ridi" • "Dio, come ti amo" • "Non andare più lontano" • "Marianne" • "Due grosse lacrime bianche" • "Occhi di ragazza" • "L'amore è un attimo" • "I giorni dell'arcobaleno" • "Chi sarà" • "Sì" • "Era" • "We'll Live It All Again" • "Libera" • "Questo amore" • "Raggio di luna" • "Non so che darei" • "Per Lucia" • "I treni di Tozeur" • "Magic Oh Magic" • "Gente di marel" • "Vivo (Ti scrivo)" • "Avrei voluto" • "Insieme: 1992" • "Comme è ddoce 'o mare" • "Rapsodia" • "Sole d'Europa" • "Fiumi di parole" • "Madness of love" • "L'amore è femmina (Out of Love)" • "L’essenziale" • "La mia città" • "Grande amore" • "No Degree of Separation" • "Occidentali's Karma" • "Non mi avete fatto niente" • "Soldi" • "Fai rumore" • "Zitti e buoni" • "Brividi" • "Due vite" • "La noia" |  |
| ערכים קשורים | אירוויזיון 1965 • אירוויזיון 1991 • אירוויזיון 2022 • RAI |  |
בשנים שלא מופיעות ברשימה נעדרה איטליה מהתחרות.
| --- | --- |
בקרת זהויות :  BnF: cb14167802q (data)  ICCU: TSAV466811  ISNI: 0000 0001 0976 9789  LCCN: no2006009748  MusicBrainz: a0d8d88d-718d-43d5-9d90-d850b157e31c  SNAC: w6b72qwf  VIAF: 58827153   WorldCat (עם VIAF): 58827153
אסתר דין

| --- | --- |

 לידה:  15 באפריל 1986 (בת 38) מוסקוגי, אוקלהומה, ארצות הברית
 שם לידה:  אסתר רניי "אסתר" דין
 שם במה:  la negra 
 מוקד פעילות:  ארצות הברית
 תקופת הפעילות:  מ-2009
 מקום לימודים:  Omaha North High School 
 עיסוק:  זמרת, זמרת-יוצרת, מפיקה מוזיקלית, שחקנית, שחקנית קולית
 סוגה:  R&B • פופ • היפ-הופ • דאנס
 סוג קול:  מצו-סופרן
 שפה מועדפת:  אנגלית
 כלי נגינה:  קול
 חברת תקליטים:  איי נואו א סיקרט • פולידור • זון 4 • אינטרסקופ
 http://esterdeandaily.com/
 פרופיל ב-IMDb
 
אסתר רניי "אסתר" דין (באנגלית: Esther Renay "Ester" Dean; נולדה ב-15 באפריל 1986) היא זמרת-יוצרת, מפיקה מוזיקלית ושחקנית אמריקאית, שידועה כמפיקה המוזיקלית של האלבום Loud של ריהאנה, עליו הועמדה דין לפרס גראמי בקטגוריית "אלבום השנה".
ביוגרפיה

אסתר דין, ילידת מוסקוגי שבאוקלהומה וגדלה בטולסה באוקלהומה, היא הצעירה מבין חמישה ילדים. היא גדלה בבית דל אמצעים. בגיל צעיר דין למדה דין כיצד לכתוב שירים ולהפיק אותם, תוך שילוב הרגשות שלה בהם. כתיבתם והפקתם הייתה טיפול עצמי עבור דין, שסבלה מקשיים באותם הזמנים.
כשדין הייתה בת 20 היא עשתה צעד נועז והשאירה את כל מי שהכירה מאחורה, תוך שיצאה לעולם עם 500 דולר בלבד בכיסה. היא נהגה 18 שעות, לבדה, לאטלנטה, ג'ורג'יה, תוך שהיא קיוותה שהיא תצליח לפרוץ בתעשיית המוזיקה.
קריירה

בשנת 2009 דין הוציאה את הסינגל הראשון שלה, "Drop It Low", שהגיע למקום ה-38 במצעד הבילבורד הוט 100 ובו התארח כריס בראון. בהמשך, הוציאה את "Love Suicide" שהצליח להגיע למקום העשירי במצעד השירים שבבולגריה. בשנת 2012, הוציאה את "Invincible" עם משין גאן קלי, שהגיע למקום השמיני במצעד השירים מתחת להוט 100.
בשנת 2017, הוציאה "Another Life" עם דייוויד גטה ואפרוג'ק, שהפך ללהיט ודורג במצעדי סוף השנה של בילבורד.
שירים שכתבה, הפיקה או הלחינה

להלן חלק מהשירים שכתבה, הפיקה או הלחינה דין במהלך הקריירה שלה:
| שנה | אמנ\ית | שיר | אלבום | מקור |
| --- | --- | --- | --- | --- |
| 2009 | קרי הילסון | "Change Me" (בשיתוף אייקון) | In a Perfect World... |  |
| 2009 | קרי הילסון | "Make Love" | In a Perfect World... |  |
| 2009 | ריהאנה | "Rude Boy" | Rated R |  |
| 2009 | הפוסיקט דולז | "Jai Ho! (You Are My Destiny)" (עם א. ר. רחמן בשיתוף ניקול שרזינגר) | Doll Domination |  |
| 2009 | הפוסיקט דולז | "Whatcha Think About That" (בשיתוף מיסי אליוט) | Doll Domination |  |
| 2009 | הפוסיקט דולז | "Bad Girl" | Confessions of a Shopaholic |  |
| 2010 | כריסטינה אגילרה | "Not Myself Tonight" | Bionic |  |
| 2010 | כריסטינה אגילרה | "Woohoo" (בשיתוף ניקי מינאז') | Bionic |  |
| 2010 | כריסטינה אגילרה | "I Hate Boys" | Bionic |  |
| 2010 | כריסטינה אגילרה | "Vanity" | Bionic |  |
| 2010 | קרי הילסון | "Toy Soldier" | No Boys Allowed |  |
| 2010 | קרי הילסון | "Lose Control (Let Me Down)" | No Boys Allowed |  |
| 2010 | ניקי מינאז' | "Super Bass" | Pink Friday |  |
| 2010 | קייטי פרי | "Firework" | Teenage Dream |  |
| 2010 | קייטי פרי | "Peacock" | Teenage Dream |  |
| 2010 | ריהאנה | "What's My Name?" (בשיתוף דרייק) | Loud |  |
| 2010 | ריהאנה | "S&M" | Loud |  |
| 2010 | ריהאנה | "Complicated" | Loud |  |
| 2011 | ביונסה | "Start Over" | 4 |  |
| 2011 | ביונסה | "Countdown" | 4 |  |
| 2011 | ריהאנה | "You da One" | Talk That Talk |  |
| 2011 | ריהאנה | "Where Have You Been" | Talk That Talk |  |
| 2011 | ריהאנה | "Talk That Talk" (בשיתוף ג'יי זי) | Talk That Talk |  |
| 2011 | ריהאנה | "We All Want Love" | Talk That Talk |  |
| 2011 | ריהאנה | "Drunk on Love" | Talk That Talk |  |
| 2011 | ריהאנה | "Roc Me Out" | Talk That Talk |  |
| 2011 | ריהאנה | "Farewell" | Talk That Talk |  |
| 2011 | ריהאנה | "Fool in Love" | Talk That Talk |  |
| 2013 | סלינה גומז | "Come & Get It" | Stars Dance |  |
פילמוגרפיה > קולנוע

| שנה | שם | תפקיד |
| --- | --- | --- |
| 2011 | "ריו" | ילד בגונדולה (קול) |
| 2012 | "עידן הקרח 4: יבשת בתנועה" | סירנה דמוית-עצלנית קרקע וסירנה דמוית-גיגנטופיתקוס |
| 2012 | "פיץ' פרפקט" | סינתיה-רוז אדמס |
| 2015 | "פיץ' פרפקט 2" | סינתיה-רוז אדמס |
| 2017 | "פיץ' פרפקט 3" | סינתיה-רוז אדמס |
| 2020 | "טרולים מסביב לעולם" | לגסלי (קול) |
פילמוגרפיה > טלוויזיה

| שנה | שם | תפקיד | הערות |
| --- | --- | --- | --- |
| 2016 | "האקסית המטורפת" | ונסה | פרק: "That Text Was Not Meant for Josh!" |
| 2016 | "המרוץ לדראג של רו פול" | שופטת אורחת (עונה 8) | פרק: "Bitch Perfect" |
| 2019–present | "סונגלנד" | עצמה |  |
| 2020 | סנטרל פארק | הייזל | דיבוב |
הערות שוליים

↑  Ester Dean, GRAMMY.com, ‏2019-11-19 (באנגלית)
↑  "Ester Dean Talks Debut Album & 'Pitch Perfect' Success". Billboard (באנגלית). נבדק ב-2020-11-09.
1 2  "Oklahoma Today - SO12 - Melody Maker". www.oklahomatoday.com. Retrieved 2015-11-11. (ארכיון)
↑  Ester Dean: Artists To Watch 2010, Billboard (באנגלית)
↑  John Seabrook, The Hit Factory, The New Yorker (באנגלית)
↑  Ester Dean, Billboard
↑  Love Suicide by Tinie Tempah and Ester Dean - Music Charts, acharts.co
↑  BB CHARTS
↑  Dance/Mix Show Airplay Songs - Year-End, Billboard
↑  Keri Hilson (Ft. Akon) – Change Me (באנגלית), נבדק ב-2020-11-09
↑  Keri Hilson – Make Love (באנגלית), נבדק ב-2020-11-09
↑  Rihanna – Rude Boy (באנגלית), נבדק ב-2020-11-09
↑  The Pussycat Dolls & A.R. Rahman (Ft. Nicole Scherzinger) – Jai Ho! (You Are My Destiny) (באנגלית), נבדק ב-2020-11-09
↑  The Pussycat Dolls (Ft. Missy Elliott) – Whatcha Think About That (באנגלית), נבדק ב-2020-11-09
↑  The Pussycat Dolls – Bad Girl (באנגלית), נבדק ב-2020-11-09
↑  Christina Aguilera – Not Myself Tonight (באנגלית), נבדק ב-2020-11-09
↑  Christina Aguilera (Ft. Nicki Minaj) – Woohoo (באנגלית), נבדק ב-2020-11-09
↑  Christina Aguilera – I Hate Boys (באנגלית), נבדק ב-2020-11-09
↑  Christina Aguilera – Vanity (באנגלית), נבדק ב-2020-11-09
↑  Keri Hilson – Toy Soldier (באנגלית), נבדק ב-2020-11-09
↑  Keri Hilson (Ft. Nelly) – Lose Control (באנגלית), נבדק ב-2020-11-09
↑  Nicki Minaj – Super Bass (באנגלית), נבדק ב-2020-11-09
↑  Katy Perry – Firework (באנגלית), נבדק ב-2020-11-09
↑  Katy Perry – Peacock (באנגלית), נבדק ב-2020-11-09
↑  Rihanna (Ft. Drake) – What's My Name? (באנגלית), נבדק ב-2020-11-09
↑  Rihanna – S&M (באנגלית), נבדק ב-2020-11-09
↑  Rihanna – Complicated (באנגלית), נבדק ב-2020-11-09
↑  Beyoncé – Start Over (באנגלית), נבדק ב-2020-11-09
↑  Beyoncé – Countdown (באנגלית), נבדק ב-2020-11-09
↑  Rihanna – You Da One (באנגלית), נבדק ב-2020-11-09
↑  Rihanna – Where Have You Been (באנגלית), נבדק ב-2020-11-09
↑  Rihanna (Ft. JAY-Z) – Talk That Talk (באנגלית), נבדק ב-2020-11-09
↑  Rihanna – We All Want Love (באנגלית), נבדק ב-2020-11-09
↑  Rihanna – Drunk on Love (באנגלית), נבדק ב-2020-11-09
↑  Rihanna – Roc Me Out (באנגלית), נבדק ב-2020-11-09
↑  Rihanna – Farewell (באנגלית), נבדק ב-2020-11-09
↑  Rihanna – Fool in Love (באנגלית), נבדק ב-2020-11-09
↑  Selena Gomez – Come & Get It (באנגלית), נבדק ב-2020-11-09
| --- | --- |
בקרת זהויות :  BnF: cb16738558f (data)  ISNI: 0000 0001 2257 2235  LCCN: no2011115933  MusicBrainz: 0b323c4b-1258-4775-a8e2-ee71f4bf9a45  NKC: xx0213252  VIAF: 172383990   WorldCat (עם VIAF): 172383990
אתר הגלעד

| --- | --- |

 מידע כללי
 סוג:  אתר הנצחה 
 על שם:  יושבי הרובע היהודי ומגיניו, שנהרגו במהלך קרבות מלחמת העצמאות
 מיקום:  ירושלים 
 מדינה:  ישראל 
 קואורדינטות:  31°46′28″N 35°13′55″E﻿ / ﻿31.77446944°N 35.23201667°E﻿ / 31.77446944; 35.23201667
  (למפת ירושלים העתיקה מוגדלת) אתר הגלעד(למפת ירושלים העתיקה רגילה) אתר הגלעד(למפת ירושלים רגילה) אתר הגלעד(למפת ירושלים מוגדלת) אתר הגלעד
 
אחד מטקסי הקבורה באתר הגלעד. הנערה עם הקסדה היא שושנה אבידן (קובי), לוחמת גדנ"ע ברובע, ליד גופת אחותה
אתר הגלעד בגלגולו הראשון, לאחר העברת המתים להר הזיתים, 1967
אתר הגלעד בגלגולו השני, עד 2019
אתר הגַלְעֵד הוא אתר הנצחה קטן בלב הרובע היהודי בירושלים, שהוקם לזכרם של 48 מיושבי הרובע ומגיניו, שנהרגו במהלך קרבות מלחמת העצמאות ב-1948.
רקע

עם פרוץ מלחמת העצמאות בשלהי שנת 1947 הותקף היישוב היהודי בכל הארץ, ועמו גם הרובע היהודי. ההתקפות הקשות מצד המוסלמים יושבי העיר העתיקה הביאו לנטישה המונית של יושבי הרובע היהודי אל מחוץ לחומות. הנטישה נבלמה כאשר מפקדת ההגנה החליטה לאסור על תושבי הרובע לעזוב, בנימוק שלערבים יהיה קשה יותר לכבוש שטח מאוכלס. כאשר עזבו הבריטים את הארץ ב-15 במאי 1948, נותר הרובע היהודי מכותר, ובמשך כמה ימים נמשכו הקרבות בין מגיני הרובע (רובם ילדים ונערים) ובין כנופיות מקומיות.
בימים שחלפו מעזיבת הבריטים ועד נפילת הרובע נהרגו בו עשרות יהודים. למרות שהמנהג בירושלים הוא לקבור את המת בו ביום, לא ניתן היה לערוך הלוויות ולנהל טקסי קבורה בבית הקברות בהר הזיתים הסמוך, עקב הקרבות וההפגזות. במקביל, לא ניתן היה גם לקבור את המתים בתחומי העיר העתיקה, עקב האיסור ההלכתי לקבור את המת במרחק של פחות מ-25 מטרים ממקום יישוב. בשל כך החליטו רבני הרובע להמתין עד שתתאפשר הקבורה מחוץ לעיר, ובינתיים נשמרו גופות המתים בבית החולים משגב לדך.
הקמת אתר הקבורה הזמני

ארבעה ימים לאחר עזיבת הבריטים, ב-19 במאי, פרצו כוחות סדירים של הלגיון הירדני לעיר העתיקה, וניהלו מלחמה קשה מול התגבורת שנשלחה להגן על הרובע. בימי קרבות אלה הלך המצב והחמיר, ומספר החללים הלך וגדל. בעקבות כך החליטו הרבנים לקבור בכל זאת את המתים באופן ארעי בין החומות. הלוויה קצרה ומהירה יצאה תחת הפגזה כבדה ממשגב לדך לכיוון חצר קטנה ליד כיכר בתי מחסה בלב הרובע היהודי. ארונות הקבורה נעשו מדפנות של סוכה מאולתרים, והרב יצחק אביגדור אורנשטיין, שניהל את טקס הקבורה, ביקש את סליחת המתים על שלא נקברו כראוי. כמה טקסי קבורה מהירים כאלה נערכו במשך הימים הבאים, ובהם נקברו בסך הכל 34 חללים. המתים נקברו זה בצד זה, ללא סימון מדויק מיהו מי. הנקבר הצעיר ביותר היה נסים גיני, ילד בן תשע וחצי, ששימש כקָשָר בין עמדות המגינים, ונורה בידי צלף ירדני.
בתום תשעה ימי קרבות, בבוקר ה-28 במאי, נאלצו מגיני הרובע להיכנע בפני הלגיון הירדני, ונלקחו בשבי לירדן למשך כתשעה חודשים. במסגרת תנאי הכניעה אולצו היהודים לפנות את העיר העתיקה עד השעה חמש אחר הצהריים, ולא הותר להם ליטול עמם את המתים מחצר הקבורה הזמנית. לאחר שהרובע ננטש, אספו הירדנים את גופותיהם של 14 חללים יהודים נוספים מרחבי הרובע שטרם הובאו לקבורה, וקברו אותם בקבר המשותף, כך שהמקום הכיל בסך הכל 48 מתים.
אחרי מלחמת ששת הימים

במשך 19 שנים לא יכלו מגורשי הרובע היהודי להתייחד עם זכר יקיריהם שנפלו במהלך הקרבות, בשל סירוב שלטונות ירדן לאפשר כניסת אזרחי ישראל לעיר העתיקה. לכן הוקמה לזכר החללים אנדרטה בבית העלמין הצבאי בהר הרצל, שעוצבה כסמטה ירושלמית. על קירות הסמטה נרשמו שמותיהם של המתים, גילם ומעט מידע אודותיהם. באנדרטה זו נערכו טקסי אזכרה, וכן על גג קבר דוד המלך, שהיה במשך 19 שנים המקום הקרוב ביותר לעיר העתיקה, אליו יכלו יהודים להגיע. על גג זה מופיעה עד היום כתובת ממלכתית, ובה שמות 34 מתוך המתים.
רק אחרי איחוד ירושלים ב-1967 הועברו המתים ממקום קבורתם הזמני לקבר אחים בהר הזיתים. לאחר העברת גופות החללים להר הזיתים תוכנן האתר כאתר הנצחה על ידי האדריכל תושב הרובע יואל בר־דור ונחנך ב-1970. אתר ההנצחה מכונה אתר 'הגַלְעֵד', והוא סומן במשך שנים בקוביית אבן קטנה עשויה אבן גיר, ובכתובת המספרת על המקום. באפריל 2019 הוסיפה החברה לשיקום ולפיתוח הרובע היהודי אלמנטים נוספים סביב ומעל האנדרטה המקורית.
ראו גם

הרובע היהודי במלחמת העצמאות
לקריאה נוספת

אהרון לירון, ירושלים העתיקה במצור ובקרב, הוצאת מערכות, תל אביב 1957
אליצור בן גור, יומן ירושלים, תש"ח - ברובע הנצור ובשבי הלגיון, הוצאת אריאל, ירושלים 1993
דומיניק לאפייר ולארי קולינס, ירושלים, ירושלים, ירושלים 1978
יצחק לוי (לויצה), תשעה קבין: ירושלים בקרבות מלחמת העצמאות, הוצאת מערכות, תל אביב 1986
רמי יזרעאל, הרובע היהודי במלחמת העצמאות: מסלולי סיורים, יד יצחק בן-צבי, ירושלים 1991
משה ארנוולד, מצור בתוך מצור – הרובע היהודי בירושלים העתיקה במלחמת העצמאות מכון בן-גוריון, 2004
שמואל אבן אור (אורנשטיין) ומשה ארנוולד, תעודות לקורות הרובע היהודי בירושלים העתיקה בתש"ח, הוצאת עמותת מגיני הרובע היהודי, ירושלים תשס"ד
ג'ון פיליפס, הרצון לחיים, ירושלים 1977